
EXPUNERE DE MOTIVE  PRIVIND OPORTUNITATEA

privind modificarea Hotarârii nr.581/16.11.2018 privind aprobarea cererii de finanţare „Îmbunătăţirea eficienţei energetice în sectorul rezidenţial prin reabilitarea termică a blocurilor de locuinţe: zona Aradului - Torontalului” cod SMIS 117404şi a cheltuielilor aferente 

Motivul emiterii proiectului de hotărâre
1. Descrierea situaţiei actuale

Municipiul Timișoara a depus cererea de finanțare cu titlul „Îmbunătăţirea eficienţei energetice în sectorul rezidenţial prin reabilitarea termică a blocurilor de locuinţe: zona Aradului - Torontalului”, cod SMIS 117404, în cadrul apelului POR/173/3/1/Creșterea eficienței energetice în clădirile rezidențiale, clădirile publice și sistemele de iluminat public, îndeosebi a celor care înregistrează consumuri energetice mari/1/Creșterea eficienței energetice în clădirile rezidențiale, clădirile publice și sistemele de iluminat public, îndeosebi a celor care înregistrează consumuri energetice mari. 
Conform adresei ADR Vest nr.4308/27.02.2019 s-a constatat o depășire pe linia 5.3 “Cheltuieli diverse și neprevăzute” și s-a solicitat refacerea bugetului proiectului conform prevederilor din ghidul specific "Se consideră eligibile dacă sunt detaliate corespunzator prin documente justificative și doar în limita a 10% din valoarea eligibilă a cheltuielilor eligibile cuprinse la capitolele 1, 2 si 4, precum și toate documentele afectate de aceste modificări. 
2. Schimbări preconizate şi rezultate aşteptate
Obiectivul general al proiectului îl reprezintă creşterea eficienţei energetice la blocurile de locuinţe din Municipiul Timisoara, prin realizarea unor lucrări de intervenţie care determină diminuarea consumurilor energetice pentru încalzirea apartamentelor, în condiţiile asigurării şi menţinerii climatului termic interior, prin limitarea pierderilor de căldură către mediul exterior precum şi ameliorarea aspectului urbanistic al localităţii. Investiţiile în eficienţa energetică a blocurilor de locuinţe vor contribui astfel la reducerea emisiilor de CO2, la reducerea sărăciei energetice în România prin reducerea costurilor cu încălzirea populaţiei, contribuind la îmbunătăţirea puterii de cumpărare a tuturor categoriilor, inclusiv a categoriilor sociale defavorizate. 

Implementarea măsurilor de eficienţă energetică în blocurile de locuinţe va duce la atingerea următoarelor obiective specifice:
· Îmbunătăţirea condiţiilor de confort termic interior pentru clădirile rezidenţiale/ apartamentele supuse reabilitării.

· Creșterea eficienţei energetice în clădirile care fac obiectul proiectului. 

· Creșterea nivelului de protecţie a mediului înconjurător.

3. Alte informaţii 

Implementarea acestui proiect presupune reabilitarea termică a 6 clădiri rezidenţiale multietajate, respectiv a unui număr de 146 de apartamente; reducerea pierderilor de căldura și a consumurilor energetice în clădirile / apartamentele reabilitate și la reducerea emisiilor poluante generate de producerea, transportul și consumul de energie. 

4. Concluzii


În data de 24.10.2018, Agenția pentru Dezvoltare Regională Vest a aprobat cererea de finanțare cu titlul „Îmbunătăţirea eficienţei energetice în sectorul rezidenţial prin reabilitarea termică a blocurilor de locuinţe: zona Aradului - Torontalului” cod SMIS 117404. 
Conform adresei ADR Vest nr.4308/27.02.2019 s-a refăcut bugetul proiectului conform prevederilor din ghidul specific "Se consideră eligibile dacă sunt detaliate corespunzator prin documente justificative și doar în limita a 10% din valoarea eligibilă a cheltuielilor eligibile cuprinse la capitolele 1, 2 si 4." precum și toate documentele afectate de aceste modificări.
În acest sens, la solicitarea ADR Vest, a fost refăcut bugetul proiectului prin corectarea erorii materile la capitolul “Cheltuieli diverse și neprevăzute”, precum și toate documentele afectate de aceste modificări. 
Urmare a celor prezentate mai sus, considerăm oportună modificarea Hotarârii nr.581/16.11.2018 privind aprobarea cererii de finanţare ,,Îmbunătățirea eficienței energetice în sectorul rezidenţial prin reabilitarea termică a blocurilor de locuinţe: zona Aradului - Torontalului” cod SMIS 117404.

